wickkiey/tamil-wikipedia-markdown huggingface dataset:
# கழுகு வரிசை



**கழுகு வரிசை** (Falconiformes) என்பது பறவை வகுப்பில் பகலில் இரை தேடும் கொன்றுண்ணிப் பறவைகளாக உள்ள ஏறத்தாழ 290 கழுகு இனங்களைக் கொண்ட வரிசை.  

## வகைப்பாடு
வழக்கமாக கழுகு வரிசையில் உள்ள எல்லா கொன்றுண்ணிப் பறவைகளையும் நான்கு குடும்பங்களாகப் பிரிப்பார்கள். ஆனால் ஐரோப்பாவில் இரண்டு குடும்பங்களாகப் பிரித்து: வல்லூறுக்குடும்பம், காரக்காராக் குடும்பம் (4 பேரினங்களில் ஏறத்தாழ 60 கழுகு இனங்கள்), மீதி உள்ள ஏறத்தாழ 220 கழுகு இனங்களை ஆக்ஸிபிட்ரி வரிசை என்னும் வரியின் கீழ் காட்டுகின்றனர்.
# சாமுவேல் எல். ஜாக்சன்



**சாம்யுவெல் லிராய் ஜாக்சன்** (பிறப்பு டிசம்பர் 21, 1948) என்பவர் அமெரிக்க நடிகர் மற்றும் திரைப்படத் தயாரிப்பாளர் ஆவார். இவர் பல தலைமுறைகளின் மிகவும் பிரபலமான நடிகர்களில் ஒருவராக பரவலாகக் கருதப்படுகிறார், மற்றும் இவர் தோன்றிய திரைப்படங்கள் உலகளவில் $27 பில்லியனுக்கும் மேல் வசூலித்துள்ளன, மேலும் இவர் எல்லா காலத்திலும் அதிக வசூல் செய்த நடிகர்களில் ஒருவர் ஆவார். 1990 களிருந்து குட்பெலாஸ் (1990), ஜங்கிள் பீவர் (1991), பேட்ரியாட் கேம்ஸ் (1992), அமோஸ் & ஆண்ட்ரூ (1993), ஜுராசிக் பார்க் (1993), ட்ரூ ரொமான்ஸ் (1993), ஸ்டார் வார்ஸ் போன்ற பல திரைப்படங்களில் நடித்து புகழுக்கு வந்தார். 1994ஆம் ஆண்டு பல்ப் ஃபிக்சன் என்ற திரைப்படத்தில் நடித்ததற்காக சிறந்த துணை நடிகருக்கான அகாடமி விருதுக்கு பரிந்துரைக்கப்பட்டார்.  

இவர் இன்று வரைக்கும் 150க்கு மேற்பட்ட திரைப்படங்களில் நடித்துள்ளார். 2011 ஆம் ஆண்டு முதல் மார்வெல் திரைப் பிரபஞ்சத் திரைப்படங்களான அயன் மேன் 2 (2010), தோர் (2011), கேப்டன் அமெரிக்கா: முதல் அவெஞ்சர் (2011), தி அவேஞ்சர்ஸ் (2012), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), அவென்ஜ்ர்ஸ் : இன்பினிட்டி வார் (2018), கேப்டன் மார்வெல் (2019), அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம் (2019) போன்ற படங்களில் நிக் ப்யூரி என்ற கதாபாத்திரத்தில் நடித்துள்ளார்.  

ஜாக்சன் நடித்த திரைப்படங்கள் 7.1 பில்லியன் அமெரிக்க டாலர் வசூல் செய்து மிக உயர்ந்த அனைத்து நேர வசூல் வேட்டை நட்சத்திர பட்டியலில் இடம்பிடித்தார்.  

## ஆரம்ப கால வாழ்க்கை
ஜாக்சன் திசம்பர் 21, 1948 ஆம் ஆண்டு வாசிங்டன், டி. சி. இல் எலிசபெத் ஹாரியட் மற்றும் ராய் ஹென்றி ஜாக்சன் ஆகியோரின் ஒரே மகனாகப் பிறந்தார். இவரது தந்தை குடும்பத்திலிருந்து விலகி கேன்சஸ் நகரில் வாழ்ந்தார். பின்னர் குடிப்பழக்கத்தால் இறந்தார். ஜாக்சன் தனது வாழ்க்கையில் இரண்டு முறை மட்டுமே தனது தந்தையை சந்தித்தார் என்பது குறிப்பிடத்தக்கது. ஜாக்சன் தனது குழந்தை பருவம் முதல் அவரது தாயார் மற்றும் அவரது தாய்வழி தாத்தா பாட்டி குடும்பத்தினரால் வளர்க்கப்பட்டார். இவரது மரபனு சோதனையின் படி இவர் பெங்கா மக்களிடமிருந்த் மரபணுவை ஒத்ததாக இருந்தது. இதன் காரணமாக இவர் 2019 இல் காபோனின் இயற்கையான குடிமகனாக அந்தஸ்தை பெற்றார். ஜாக்சன் பல இனவா பள்ளிகளில் கல்வி பயின்றார் மற்றும் சட்டனூகாவில் உள்ள ரிவர்சைடு உயர்நிலைப் பள்ளியில் பட்டம் பெற்றார்.
# டைட்டானிக்


**ஆர்எம்எஸ் *டைட்டானிக்*** (RMS *Titanic*) என்பது ஒரு ஆடம்பர பயணிகள் கப்பல் ஆகும். இது வட அயர்லாந்தில் பெல்பாஸ்ட் நகரில் உருவானது. 1912 இல் முதன் முதலாகச் சேவைக்கு விடப்பட்டபோது இதுவே உலகின் மிகப் பெரிய பயணிகள் நீராவிக் கப்பலாகும். டைட்டானிக் தனது முதற் பயணத்தின் போது ஏப்ரல் 14, 1912 இல் இரவு 11:40 மணிக்கு வட அட்லாண்ட்டிக் பெருங்கடலில் பனிப்பாறை ஒன்றுடன் மோதியது; மோதி 2 மணி 40 நிமிடங்களில் ஏப்ரல் 15, 1912 இல் முற்றாக மூழ்கியது.  

*டைட்டானிக்* கடலில் மூழ்கியதில் அதில் பயணம் செய்த 1503 பேர் கொல்லப்பட்ட நிகழ்வு அமைதிக்காலத்தில் நடந்த மிகப்பெரும் கடல் அழிவாகக் கருதப்பட்டது. *டைட்டானிக்* கப்பல் அக்காலத்தில் மிகவும் மேம்பட்ட தொழில்நுட்பத்தைக் கொண்டு கட்டப்பட்டதாகவும் அது மூழ்கவே முடியாததெனவும் கருதப்பட்டது. இப்படியான ஒரு கப்பல் மூழ்கியது உலகெங்கும் பெரும் அதிர்ச்சியை உண்டுபண்ணியது. கப்பலின் சேதமடைந்த பகுதிகளை செப்டம்பர் 1, 1985 இல் ரொபேர்ட் பலார்ட் தலைமையிலான ஆய்வாளர் குழு ஒன்று கண்டு பிடித்தது. டைடானிக் கப்பல் இப்போது கடல் மட்டத்திலிருந்து 12,000 அடி ஆழத்தில் இருக்கின்றது. இவ்வாழத்தின் நீரின் அழுத்தம் ஒரு சதுர அங்குலத்திற்கு 6000 இறாத்தல் (2700 கிகி) ஆக உள்ளது.  

## கன்னிப் பயணம்

*டைட்டானிக்* தனது முதற் பயணத்தை இங்கிலாந்தின் சௌதாம்ப்டன் துறைமுகத்தில் இருந்து நியூயோர்க் நகரை நோக்கி புதன்கிழமை, ஏப்ரல் 10, 1912 இல் கப்டன் எட்வர்ட் சுமித் தலைமையில் தொடங்கியது. புறப்படும் போது டைட்டானிக்கின் உந்திகளின் தாக்கம் அருகிலிருந்த *நியூயோர்க்* என்ற கப்பலை நகர்த்தி *டைட்டானிக்*க்குக்கு மிக அருகில் செல்ல வைத்தது. இதனால் அது ஒரு மணி நேரம் தாமதித்தே புறப்பட்டது. ஆங்கிலக் கால்வாயைத் தாண்டியதும் பிரான்சில் சேர்பூர்க்கில் நிறுத்தப்பட்டு கூடுதல் பயணிகள் ஏற்றப்பட்டனர். மீண்டும் அடுத்த நாள் அயர்லாந்து, குயீன்ஸ்டவுன் என்ற இடத்தில் நிறுத்தப்பட்டு நியூயோர்க்கை நோக்கி 2,240 பயணிகளுடன் செல்லத் தொடங்கியது..  

*டைட்டானிக்* மூன்று வகுப்புக்களைக் கொண்டிருந்தது. மூன்றாவது கீழ் வகுப்பில் பொதுவாக அமெரிக்காவில் குடியேறுவதற்காக சென்றவர்களே அதிகமாக இருந்தனர். முதல் வகுப்பில் பல புகழ்பெற்ற கோடீசுவரர்கள் சென்றனர்.  

## பேரழிவு

ஞாயிற்றுக்கிழமை, ஏப்ரல் 14 இல் வெப்பநிலை குறைந்து கிட்டத்தட்ட உறைநிலையை அடைந்தது. கடல் மிகவும் அமைதியாக இருந்தது. 1:45 மணிக்கு *அமெரிக்கா* என்ற கப்பலில் இருந்து *டைட்டானிக்*க்குக்கு வழியில் பனிப்பாறைகள் உள்ளதாக செய்தி அனுப்பப்பட்டது. ஆனாலும் இச்செய்தி *டைட்டானிக்*கை அடையவில்லை.  

இரவு 11:40 மணிக்கு பெரும் பனிப்பாறை ஒன்றுடன் டைட்டானிக் மோதியது. கப்பலை மோதாமல் திருப்பும் முயற்சி நிறைவேறவில்லை. கப்பல் முற்றாக நிறுத்தப்பட்டது. கப்பலில் மொத்தம் 20 உயிர் காப்பு படகுகள் இருந்தன. முதலாவது படகு காலை 12:40க்கு இறக்கப்பட்டது. முதலாம் இரண்டாம் வகுப்புப் பயணிகளுக்கு படகுகளில் ஏறுவது சுலபமாக இருந்தது, ஆனால் மூன்றாம் வகுப்புப் பயணிகள் பெரும் சிரமத்தை எதிர் கொள்ள வேண்டியிருந்தது. கப்பலில் இருந்து ஆபத்து சமிக்கைகள் பல திசைகளிலும் அனுப்பப்பட்டன. அண்மையில் இருந்த சில கப்பல்கள் செய்திகள் அனுப்பின. ஆனாலும் அவை எதுவும் *டைட்டானிக்*க்குக்கு அருகில் வருவதற்கு நேரம் போதவில்லை. சரியாக அதிகாலை 2:20 மணிக்கு கப்பல் முற்றாக மூழ்கியது.  

மொத்தம் இருந்த 2,223 பேரில், 706 பேர் மட்டுமே காப்பாற்றப்பட்டனர். 1,517 பேர் உயிரிழந்தனர். இவர்களில் பெரும்பாலானோர் கடலில் 28&nbsp;°F (-2&nbsp;°C) குளிர் தாங்காமையினால் உயிரிழந்தனர்.
# குயெர்ன்சி


**குயெர்ன்சி** அல்லது அதிகாரப்பட்சமாக ** குயெர்ன்சி பலிவிக்** நோமண்டிக்கு அப்பால் ஆங்கிலக் கால்வாயில் அமைந்துள்ள பிரித்தானிய முடிச்சார்பாகும். இம்மண்டலத்தில் குயெர்ன்சி தீவு உட்பட அல்டேர்னி, சார்க், ஏர்ம், பிரெக்கு, சேதௌ, புரௌவ், லைகௌ ஏனைய சிறிய தீவுகள் இம்மண்டலத்தில் அடங்குகின்றன. இத்தீவுகளின் பாதுகாப்பு ஐக்கிய இராச்சியத்தின் பொறுப்பாகும் எனினும் இத்தீவுகள் ஐக்கிய இராச்சியத்தின் ஒரு பகுதியல்ல. மாறாக மாண் தீவைப் போல இம்மண்டலம் ஐக்கிய இராச்சிய முடியின் நேரடி சொத்தாகும். குயெர்ன்சி ஐரோப்பிய ஒன்றியத்தின் ஒரு உறுப்பினரல்ல. குயெர்ன்சி தீவு 10 பங்குகளாக பிரிக்கப்பட்டுள்ளது. குயெர்ன்சி பலிவிக் யேர்சி பலிவிக்குடன் இணைத்து கால்வாய் தீவுகள் என அழைக்கப்படுகிறது.
# குவாதலூப்பு


**குவாதலூப்பு** (*Guadeloupe*, , **குவாதலூப்**) என்பது கரிபியன் பகுதியில் சிறிய அண்டிலிசுவின் ஒரு பகுதியான லீவர்டு தீவுகளில் அமைந்துள்ள பிரான்சிய மண்டலத் தீவுக்குழு ஆகும். 1,628 சதுரகிமீ பரப்பு நிலத்தைக் கொண்டுள்ள இத்தீவின் மக்கள் தொகை ஏறத்தாழ 400,132 (சனவரி 2015) ஆகும். வட அமெரிக்காவில் மக்கள்தொகை அடர்த்தி கூடிய ஐரோப்பிய ஒன்றியப் பகுதி இதுவாகும்.  

குவாதலூப்பின் இரண்டு முக்கிய தீவுகளில் பாசு-தெர் மேற்கேயும், கிராண்ட்-டெர் கிழக்கேயும் அமைந்துள்ளன. இவையிரண்டும் குறுகிய நீரிணை ஒன்றினால் பிரிக்கப்பட்டுள்ளன. இவற்றுக்கிடையே பாலங்கள் வழியே போக்குவரத்து இடம்பெறுகின்றன. இவ்விரண்டும் பொதுவாக ஒரே தீவாகக் குறிக்கப்படுகிறது. இவற்றைவிட மரீ-கலான்ட், லா ரேசிடாரே, சான்டெசு தீவுகள் என சிறிய தீவுகளும் உள்ளன.  

பிரான்சின் ஏனைய வெளிநாட்டு மண்டலங்களைப் போன்று, குவாதலூப்பும் ஐரோ வலயத்தில், ஐரோப்பிய ஒன்றியத்தின் ஒரு தொகுதியாகும். இதன் அதிகாரபூர்வமான நாணயம் யூரோ ஆகும். ஐரோப்பிய ஒன்றியத்தின் குடிமகன் ஒருவர் எவ்விதக் கட்டுப்ப்பாடும் இன்றி இங்கு வந்து நிரந்தரமாகக் குடியேற முடியும். ஆனாலும், இந்த வெளிநாடு மண்டலம் ஐரோப்பாவின் ஷெங்கன் பரப்பு நாடுகளுக்குள் அடங்கவில்லை. குவாதலூப்பின் தலைநகர் பாசு-தெர் ஆகும். இது பாசு-தெர் தீவில் அமைந்துள்ளது. அதிகாரபூர்வ மொழிகள் பிரெஞ்சு, அந்தீலிய கிரியோல் மொழிகள் இங்கு அனைவராலும் பேசப்படுகின்ற மொழிகளாகும்.
# ஏர்ட் தீவும் மக்டொனால்ட் தீவும்



**ஏர்ட் தீவும், மக்டொனால்டு தீவும்** தென்னகப் பெருங்கடலில் அமைந்துள்ள மக்கள் குடியிருப்புகள் ஏதுமற்ற இரண்டு தீவுகளாகும். இது இந்தியாவின் மாகாராஷ்டிர மாநிலத்தின் ராஜ்பூருக்கு சரி தெற்கே 7718 கி.மீ. தொலைவிலும் பேர்த் நகரிலிருந்து மேற்கே 4099 கி.மீ. தொலைவிலும் அமைந்துள்ளது. 1947 ஆண்டு முதல் இவை ஆஸ்திரேலியாவிற்குரிய மண்டலங்களாக இருந்து வருகின்றன. ஆஸ்திரேலியாவில் காணப்படும் செயல்படுநிலையிலுள்ள இரண்டு எரிமலைகளும் இத்தீவுகளில் அமைந்துள்ளன அவற்றில் ஒன்றான மோன்சன் முகடு ஆஸ்திரேலியாவில் மிக உயரமான மலையாகும். இத்தீவுக்குழுமத்தின் பரப்பளவு ஆகும்.
# மாண் தீவு


**மாண் தீவு** அல்லது **மாணின் தீவு** அயரிய கடலில் அமைந்துள்ள சுயாட்சியைக் கொண்ட பிரித்தானிய முடிச் சார்பாகும். அரச தலைவர் அரசி இரண்டாம் எலிசபேத் ஆவார்.லுதினன் அளுனர் ஒருவர் முடியை பிரதிநித்துவப்படுத்துகிறார். இத்தீவு ஐக்கிய இராச்சியத்தின் ஒரு பகுதியல்ல. தீவின் பாதுகாப்பு, வெளியுறவு, நல்லாட்சி என்பன ஐக்கிய இராச்சியத்தின்பொறுப்பாகும்.  

இத்தீவு செல்டிக் சமுதாயத்தின் குடியிருப்பாக இருந்துவந்தது. தீவின் டைன்வால்ட் ஆட்சி முறை, இடப்பெயர்கள் என்பன இவர்களது இருப்பின் பாதிப்புக்களாக இன்றும் காணப்படுகின்றன. இங்கிலாந்து, சுகொட்லாந்து மன்னர்களின் ஒன்றுவிட்டு ஒன்றான ஆட்சியின் பின்னர் மாண் தீவு பிரித்தானிய முடியின் நிலைவுரிமையின் கீழ் வந்தது. நிலவுரிமை பிரபுத்துவம் 1764 ஆம் ஆண்டு முடியாட்சிக்கு மாற்றப்பட்டாலும் இத்தீவு ஐக்கிய இராச்சியத்தின் ஒரு பகுதியாக மாறவில்லை. இதன் காரணமாக இன்றும் இத்தீவு பிரித்தானிய முடியின் சார்பாகவே உள்ளது.  

மாண் தீவு ஐரோப்பிய ஒன்றியத்தின் ஒரு பகுதியல்ல எனினும் 1972 ஆம் ஆண்டின் அக்செசன் ஒப்பந்தத்தின் நெறிமுறை 3 இன் கீழ் பொருட்கள் எல்லையில் பரிமாறப்படுவதற்கு தடையில்லை.
# இரண்டாம் ராமேசஸ்


உடைந்த இரண்டாம் ராமேசஸ் சிலை]]  

**இரண்டாம் ராமேசஸ்** )  
புது எகிப்திய இராச்சியத்தை ஆண்ட 19வது வம்சத்தின் முன்றாவது பார்வோன் ஆவார். பண்டைய எகிப்தை ஆட்சி செய்த அரசர்களிலேயே சிறந்த மற்றும் வலிமை வாய்ந்த அரசராக போற்றப்படுபவர் இரண்டாம் ராமேசஸஸ். இவர் பிறந்த ஆண்டு கிமு 1305. இவர் தனது 14-ம் அகவையில் இளவரசராகவும், 20-ம் அகவையில் எகிப்து‎ அரியணையேறி கிமு 1279 முதல் கிமு 1213 முடிய மொத்தம் 66 ஆண்டுகள் இரண்டு மாதங்கள் எகிப்தின் மன்னராக ஆட்சிபுரிந்தார். தன் அட்சிகாலத்தில் மொத்தம் 14 சேத் திருவிழாக்களை கொண்டடிய பெருமை இவருக்கு உண்டு. மற்ற எகிப்திய மன்னர்களோடு ஒப்பிடும் பொழுது இது ஒரு சாதனையாகும். இவரது சிறந்த ஆட்சிக் காலத்தை எகிப்தியவியல் அறிஞர்கள் ராமேசியம் காலம் என்பர். முதலாம் சேத்தியின் மகனான இரண்டாம் ராமேசசின மனைவி பெயர் நெபர்தரி ஆகும்.  

இவர் பண்டைய அண்மை கிழக்கு பிரதேசத்தில் உள்ள மெசொப்பொத்தேமியாவின் இட்டைட்டு பேரரசு மற்றும் தெற்கு எகிப்திற்கு கீழ் உள்ள நூபியா பகுதிகள், மற்றும் லிபியா பகுதிகளை வென்றவர்.  

இவர் எகிப்தை ஆண்ட முதல் வம்ச மன்னர்கள் முதல் 18-ஆம் வம்ச பார்வோன்களின் பெயர்கள் வரை, பாபிரஸ் எனும் காகிதத்திலும், அபிதோஸ் கோயில் சுவரின் கற்பலகையில் குறுங்கல்வெட்டுகளாக பொறித்து வைத்தார். அவைகளை துரின் மன்னர்கள் பட்டியல் மற்றும் அபிதோஸ் மன்னர்கள் பட்டியல் என்பர்.  

## நிறுவிய கட்டிடங்கள்
பார்வோன் இரண்டாம் ராமேசஸ் பண்டைய அபிதோஸ், கர்னாக், அல்-உக்சுர், பை-ராமேசஸ் போன்ற நகரங்களில் அபு சிம்பெல் கோயில்கள், இரண்டாம் ராமேசஸ் சிலை, ராமேசியம் வளாகங்களை அமைத்தார்.  

நிறுவிய கிளியோபாட்ராவின் ஊசி எனும் கல்தூபி, பாரிஸ்]]  
இரண்டாம் ராமேசசின் ஆட்சிக்காலத்தில் எழுப்பப்பட்ட மற்றும் செம்மைபடுத்தப்பட்ட கட்டிடத் தொகுதிகள் பின் வருமாறு;  
- இரண்டாம் ராமேசஸ் சிலை
- ராமேசியம்
- லக்சோர் கோயில்
- அபு சிம்பெல் கோயில்கள்
- நெபர்தரியின் கல்லறை
- கிளியோபாட்ராவின் ஊசி
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் இரண்டாம் ராமேசஸ் மம்மியும் எடுத்துச் செல்லப்பட்டது.  

இரண்டாம் ராமேசஸ் சிலை, நவம்பர் 2019]]  
## படக்காட்சிகள்

## இதனையும் காணக்
- இளைய மெம்னோன் சிற்பம்
- பண்டைய எகிப்திய அரசமரபுகள்
- அபிதோஸ் மன்னர்கள் பட்டியல்
- துரின் மன்னர்கள் பட்டியல்
# நிலையியல்


**நிலையியல்** என்பது நிலையாக இருக்கும் ஒரு பொருளின் மீது செயல்படும் விசை, திருப்புவிசை போன்றவற்றை பகுப்பாய்வு செய்ய உதவும் விசையியலின் ஒரு பிரிவாகும்.  

நியூட்டனின் இரண்டாம் விதியின்படி, நிலையாக இருக்கும் ஒரு பொருளின் மீது செயல்படும் எல்லா விசைகளின் கூட்டு மதிப்பும், எல்லா திருப்பு விசைகளின் கூட்டு மதிப்பும் சுழியாக இருக்கும். இந்த விதிகள் முறையே முதல் சமன் நிலை விதி மற்றும் இரண்டாம் சமன் நிலை விதியென்று அழைக்கப்படும். இவ்விதிகளின் அடிப்படையில் பொருளின் மீதும் பொருளின் உருப்புகளின் மீதான அழுத்தத்தின் அளவை நிர்ணயிக்கலாம்.  

நிலையியல், கட்டிடக்கலை, வடிவமைப்பு பொறியியல் துறைகளில், வடிவமைப்புகளை பகுப்பாய்வு செய்யப் பயன்படுகிறது. சமன் நிலையில் இருக்கும் திரவ பொருட்களை பகுப்பாய்வு செய்யும் துறை பாய்ம நிலையியல்(Hydrostatics) எனப்படும்.
# விக்கிப்பீடியா:முதற்பக்கக் கட்டுரைகள்/ஏப்ரல் 15, 2008

**கணினியில் தமிழ்** தோன்றியது 1980 காலப்பகுதியிலேயே. இக்காலப் பகுதியில் தான் தனி மேசைக் கணினிகள் அல்லது தனியாள் மேசைக்கணினிகள் (*personal desktop computers*) விற்பனைக்கு விடப்பட்டன. பல வியாபார நிறுவனங்கள் இப்படிப்பட்ட பல கணினிகளைத் தயாரித்து வெளியிட்டு சந்தைக்கு முந்த முயன்று கொண்டிருந்தன. இவைகளும் தத்தமக்கெனத் தனியான இயங்கு முறைகளைக் (*Operating system*) கொண்டிருந்தன. பின்னர் *மக் ஓ.ஸ்.* (*MacOS*), *மைக்ரோசாப்ட்* (*Microsoft DOS*), *ஓ.எஸ்.2* (*OS2*) வகை இயங்கு முறைகளுடன் கணினிகள் கிட்டத் தட்ட ஒரு பொதுக் கருவியாக உருவெடுக்கத் தொடங்கின. இவ் வகைக் கணினிகள் மேசைக் கணினிகளாக விற்பனைக்கு வந்தது கிட்டத்தட்ட 1983-84 அளவில். இவை வெளிவந்து கொண்டிருக்கும்போது தமிழ்க் கணினி விற்பன்னர்கள், தமிழைக் கணினியில் கொண்டு வரும் முயற்சிகளை ஆரம்பித்து விட்டனர்.  

---

**மலையாளம்** தென்னிந்தியாவிலுள்ள கேரளத்தில் பெரும்பான்மையாகப் பேசப்படும் மொழியாகும். இந்திய அரசு அங்கீகரித்துள்ள மொழிகளில் இதுவும் ஒன்று. இம்மொழி கேரளத்தின் அதிகாரப்பூர்வ மொழியாகும். சிங்கப்பூர், மலேசியா, வளைகுடா நாடுகள் போன்றவற்றிலும் இம்மொழி பேசப்படுகிறது. திராவிட குடும்பத்தைச் சேர்ந்த மலையாளத்துக்கு தமிழ், சமசுகிருதம் முதலிய செம்மொழிகளோடு தெளிவான தொடர்புகள் உண்டு. மலையாளம் பேசுவோரைப் பொதுவாக மலையாளிகள் என அழைப்பர். இருப்பினும், அவர்களுடைய மாநிலத்தினைக் கொண்டு கேரளர்கள் எனவும் அழைப்பதுண்டு. உலகத்தில் 35 000 000 மக்கள் மலையாள மொழியினைப் பேசுகின்றனர்.
# தொழில்நுட்பம் (வலைத்தளம்)



இணையத்தில் தமிழில் தொழில்நுட்ப தகவல்களைத் **தொழினுட்பம் இணையத்தளம்** தருகிறது. மின்னணுவியல், மின்னியல், இயற்பியல், பொறியியல் ஆகிய நவீனகால அறிவியல்களை தமிழில் தந்து ஆங்கிலத்தின் உதவி இன்றி அறிவியல் தொழில்நுட்ப கல்வியையும் விழுப்புணர்வையும் வளர்ப்பதே இந்த தளத்தின் மைய நோக்கம். இந்த தளத்தில் பல்வேறு துறைகளின் கலைச்சொற்களும் தரப்பட்டுள்ளன.
# ரான் ஆர்டெஸ்ட்



**ரானல்ட் வில்லியம் ஆர்டெஸ்ட் ஜூனியர்** (*Ronald William Artest Jr.*, பிறப்பு நவம்பர் 13, 1979) ஒரு அமெரிக்க கூடைப்பந்து ஆட்டக்காரர் ஆவார். தற்போது ஹியூஸ்டன் ராகெட்ஸ் அணியில் விளையாடுகிறார். 2004ல் என்.பி.ஏ. மிக சிறந்த காப்பும் பக்கம் வீரர் விருது (NBA Defensive Player of the Year) வென்றுள்ளார்.  

2004ல் டிட்ராயிட் பிஸ்டன்ஸ் அணியுடன் ஒரு போட்டி விளையாடும் பொழுது இவர் எதிர் அணி வீரர் பென் வாலஸ் உடன் சண்டை போட தொடங்கினார். இந்த சண்டை நடக்கும் பொழுது ஒரு பார்வையாளர் ஆர்டெஸ்ட் மேல் பீரை தூக்கி எறிந்தார். ஆர்டெஸ்ட் அந்த பார்வையாளரை குத்தி அடித்தார். இதனால் 72 போட்டிகளுக்கு என்.பி.ஏ. ஆணையர் டேவிட் ஸ்டர்ன் இவரை விளையாட தடை செய்தார். இது என்.பி.ஏ. வரலாற்றில் மிக நீளமான தடை ஆகும்.
# சித்தர் பாடல்கள்



சித்தர்களால் இயற்றப்பெற்ற பாடல்கள் சித்தர் பாடல்கள் ஆகும். இவற்றைப் பின்வருமாறு வகைப்படுத்தலாம்.  
- வேதியியல், மருத்துவம், வானியல் போன்ற துறைசார் தகவல்கள் அடங்கிய பாடல்கள்.
- சமூக சீர்சிருத்த கருத்துக்கள் தாங்கிய பாடல்கள்.
- ஆன்மீகப் பாடல்கள்.

## எடுத்துக்காட்டுகள்

### அழுகணிச் சித்தர் பாடல்கள்
*முதன்மைக் கட்டுரை: அழுகணிச் சித்தர் பாடல்*  

<pre>  
கொல்லன் உலைபோலக் கொதிக்குதடி யென்வயிறு  
நில்லென்று சொன்னால் நிலைநிறுத்தக் கூடுதில்லை  
நில்லென்று சொல்லியல்லோ நிலைநிறுத்த வல்லார்க்குக்  
கொல்லென்று வந்தநமன் என் கண்ணம்மா!  
குடியோடிப் போகானோ! 7  

ஊற்றைச் சடலமடி உப்பிருந்த பாண்டமடி  
மாற்றிப் பிறக்க மருந்தெனக்குக் கிட்டுதில்லை  
மாற்றிப் பிறக்க மருந்தெனக்கு கிட்டுமென்றால்  
ஊற்றைச் சடலம் விட்டேஎன் கண்ணம்மா!  
உன்பாதஞ் சேரேனோ! 8  
</pre>  

### கடுவெளிச் சித்தர் - ஆனந்தக் களிப்பு
*முதன்மைக் கட்டுரை: கடுவெளிச் சித்தர் பாடல்கள்*  

<pre>  
நந்த வனத்திலோ ராண்டி - அவன்  

நாலாறு மாதமாய்க் குயவனை வேண்டிக்  
கொண்டுவந் தானொரு தோண்டி - மெத்தக்  

கூத்தாடிக் கூத்தாடிப் போட்டுடைத்தாண்டி.  
</pre>  

### குதம்பைச் சித்தர் பாடல்கள்
*முதன்மைக் கட்டுரை: குதம்பைச் சித்தர் பாடல்கள்*  

<pre>  
காலனை வென்ற கருத்தறி வாளர்க்குக்  
கோலங்கள் ஏதுக்கடி - குதம்பாய்  
கோலங்கள் ஏதுக்கடி ? 26  

வெண்காயம் உண்டு மிளகுண்டு சுக்குண்டு  
உண்காயம் ஏதுக்கடி - குதம்பாய்  
உண்காயம் ஏதுக்கடி ? 27  

மாங்காய்ப்பால் உண்டு மலைமேல் இருப்போர்க்குத்  
தேங்காய்ப்பால் ஏதுக்கடி - குதம்பாய்  
தேங்காய்ப்பால் ஏதுக்கடி ? 28  

பட்டணஞ் சுற்றிப் பகலே திரிவோர்க்கு  
முட்டாக்கு ஏதுக்கடி - குதம்பாய்  
முட்டாக்கு ஏதுக்கடி ? 29  

தாவாரமில்லை தனக்கொரு வீடில்லை  
தேவாரம் ஏதுக்கடி - குதம்பாய்  
தேவாரம் ஏதுக்கடி ? 30  

தன்னை அறிந்து தலைவனைச் சேர்ந்தோர்க்குப்  
பின்னாசை ஏதுக்கடி - குதம்பாய்  
பின்னாசை ஏதுக்கடி ? 31  

பத்தாவுந் தானும் பதியோடு இருப்பார்க்கு  
உத்தாரம் ஏதுக்கடி - குதம்பாய்  
உத்தாரம் ஏதுக்கடி ? 32  

</pre>  

## இவற்றையும் பாக்க
- அகப்பேய்ச் சித்தர் பாடல்
- இடைக்காட்டுச் சித்தர் பாடல்
# பிரெஞ்சு தென்னக நிலங்களும் அண்டார்க்டிக் நிலமும்


**பிரெஞ்சு தென்னக நிலங்களும் அண்டார்க்டிக் நிலமும்** (*French Southern and Antarctic Lands*, பிரெஞ்சு:*Terres australes et antarctiques françaises*, சுருக்கமாக *TAAF*) அல்லது முழுமையாக அழைக்கப்படும் போது **பிரெஞ்சு தென்னக அண்டார்க்டிக் நிலங்களின் மண்டலம்** (பிரெஞ்சு:*Territoire des Terres australes et antarctiques françaises*), என்பது ஆப்பிரிக்காவுக்கும் அண்டார்டிக்காவுக்கும் ஆஸ்திரேலியாவுக்குமிடைடே அண்ணளவாக நடுத்தூரத்தில் இந்தியப் பெருங்கடலில் அமைந்துள்ள எரிமைலைத் தீவுகள் சிலவற்றையும் அண்டார்டிக் ஒப்பந்தத்தின் கீழ் பிரான்சின் ஆளுமையில் உள்ள அடிலியே நிலமும் இந்தியப் பெருங்கடலில் அமைந்துள்ள சுகாட்ரெட் தீவுகளையும் உள்ளடக்கிய மண்டலமாகும்.  

இம்மண்டலம் பரவலாக **பிரெஞ்சு தென்னக மண்டலங்கள்**(பிரெஞ்சு:*Terres australes françaises*) என அழைக்கப்படுவதுமுண்டு இதன் போது பிரான்சின் ஆளுமை பன்னாடுகளால் ஏற்கப்படாத அடிலியே நிலம் தவிர்த்தப் பகுதியே கணக்கில் கொள்ளப்படுகிறது.
# யேர்சி


**யேர்சி பைலிவிக்** பிரான்சின் நோமண்டியின் கரைக்கு அப்பால் அமைந்துள்ள பிரித்தானிய முடியின் சார்பாகும். இபைலிவிக்கில் யேர்சி தீவு உட்பட மேலும் மக்கள் குடியிறுப்புகள் மிகக் குறைவான மின்குயெர்சு (Minquiers), எக்ரேயோசு (Écréhous), பியேரேசு டீ லெக் (Pierres de Lecq) என்ற தீவுகளும் பாறைகளும் முருகைத்தீவுகளும் அடங்குகின்றன. பைலிவிக் கெயர்ன்சி மண்டலத்தையும் இணைத்து இவை கால்வாய் தீவுகள் எனப்படுகின்றன. இப் பைலிவிக்கின் பாதுகாப்பு ஐக்கிய இராச்சியத்தினது பொறுப்பாகும். இருப்பினும் யேர்சி பிரித்தானிய முடியின் நேரடிச் சொத்தாகும் இது ஐரோப்பிய ஒன்றியத்தினதோ ஐக்கியஇராச்சியத்தினதோ அங்கத்தவரல்ல. எனினும் இத்தீவுகளுக்க்கும் ஐக்கிய இராச்சியத்துக்குமிடையான போக்குவரத்தின் போது கட்டுப்பாடுகள் கிடையாது.
# வார்ப்புரு:IUCN2007

} (}). *}*. *2007 சிவப்புப் பட்டியல்*. IUCN 2007. Retrieved on }.<noinclude>  
---
## About

Template for making references to 2007 IUCN Red List of Threatened Species.  

Further comments can be added after the template.  

## Usage
All parameters are **required.**  

IUCN2007  
|assessors=  
|year=  
|id=  
|title=  
|downloaded=  

## Example usage

IUCN2007  
|assessors=Rylands, A.B., Bampi, M.I., Chiarello, A.G., da Fonseca, G.A.B., Mendes, S.L. & Marcelino, M.  
|year=2003  
|id=11506  
|title=Leontopithecus rosalia  
|downloaded=04 May 2006
# நாசா வேல்ட் வின்ட்



**வேல்ட் விண்ட்** மென்பொருளானது நாசா, திறந்த நிரலாக்க குழுக்களாலும் மைக்ரோசாப்ட் விண்டோஸ் இயன்குதளத்திற்கென உருவாக்கப்பட்ட மென்பொருளாகும். இம்மென்பொருளில் பொதுவில் கிடைக்கும் பல்வேறு லேயர்கள் (Layers) பயன்படுத்தப்படுகின்றது. இவற்றுள் செய்மதியூடான படங்கள், வானில் இருந்து எடுக்கப்பட்ட ஒளிப்படங்கள் பாவிக்கும் வசதியுள்ளது.  

## மேலோட்டம்
வேல்ட் விண்ட் மென்பொருளானது ஆரம்பத்தில் 2004 ஆம் ஆண்டு அறிமுகப்படுத்தப்பட்டது. இதன் பிந்தைய பதிப்பான 1.4 ஆனது வேல்ட் விண்ட் செண்டரல்/பிறீ ஏத் பவுண்டேசன்ன் (WorldWind Central/Free Earth Foundation) ஊடாகப் பெரும்பாலும் திறந்த நிரலாக்க குழுக்களூடாகவே பெரிதும் முன்னெடுக்கப்பட்டது.  

வேல்ட் விண்ட் மென்பொருளில் பூமியை விட சந்திரன் உபகோளையும் செவ்வாய், வீனஸ், யூப்பிட்டர் போன்ற கிரகங்களையும் பார்க்க இயலும்.
# அடிப்படைப் பொறியியல் தலைப்புக்கள்


பொறியியல் என்பது, அறிவியல் மற்றும் அநுபவ அறிவை மனித குல நன்மைக்காகப் பயன்படுத்துவதற்கான நடைமுறையும் வழிமுறையும் ஆகும். இயற்கை அண்டம் பற்றிய இயல் அறிவியல் துறையில் இருந்து இது வேறுபட்டது. பொறியியல் சார்ந்த தலைப்புக்கள் கீழே பட்டியலிடப்பட்டு உள்ளன.  

## பொறியியலின் துணைத் துறைகள்
- கட்டிடக்கலைப் பொறியியல் (Architectural engineering)
- உயிரியற் பொறியியல் (Biological engineering)
- கட்டிடப் பொறியியல் (Building engineering)
- வேதிப் பொறியியல் (Chemical engineering)
- குடிசார் பொறியியல் (Civil engineering)
- மின்பொறியியல் (Electrical engineering)
- இலத்திரனியல் பொறியியல் – Electronic Engineering
- பொறியியல் அறிவியல் (Engineering Science)
- நிதிப் பொறியியல் (Financial engineering)
- தீத் தடுப்புப் பொறியியல் (Fire protection engineering)
- தொழிலகப் பொறியியல் (Industrial engineering)
- இயந்திரப் பொறியியல் (Mechanical engineering)
- படைசார் பொறியியல் (Military engineer)
- நாவாய்ப் பொறியியல் – Marine Engineering
- அணுக்கருப் பொறியியல் (Nuclear engineering)
- பெருங்கடற் பொறியியல் (Ocean engineering)
- ஒளிசார் பொறியியல் (Optical engineering)
- பாறைநெய்ப் பொறியியல் (Petroleum engineering)
- கோள்சார் பொறியியல் (Planetary engineering)
- கருவியியல் பொறியியல் -Instrumentation Engineering
- Reverse engineering
- வானூர்திப் பொறியியல் - Aircraft Engineering/Aeronautical Engineering
- வான்வெளிப் பொறியியல் - Aerospace Engineering
- மென்பொருட் பொறியியல் (Software engineering)
- சமூகப் பொறியியல் (Social engineering)
- விண்மீன்சார் பொறியியல் (Stellar engineering)
- உடை பொறியியல் (Textile engineering)
- கட்டமைப்புப் பொறியியல் – structural engineering
# மீடியாவிக்கி:Licenses

- [உங்கள் சொந்த ஆக்கம்]
  - self|cc-by-sa-4.0|சொந்த ஆக்கம், Attribution-ShareAlike (CC-SA-4.0)

- [சொந்த ஆக்கங்கள் இல்லை எனினும் ஆக்கியவர் அனுமதிக்கிறார்:]
  - கிரியேட்டிவ் காமான்சு அனுமதிகள்:
    - cc-by-sa-4.0| Attribution-ShareAlike 4.0
    - cc-by-4.0| Attribution 4.0
    - cc-by-sa-3.0| Attribution-ShareAlike 3.0
    - cc-by-3.0| Attribution 3.0
    - cc-by-sa-2.0| Attribution-ShareAlike 2.0
    - cc-by-2.0| Attribution 2.0
  - [பிலிக்கர் படிமங்கள்:]
    - subst:template 2|flickrreview|subst:nld|பிலிக்கர் தளத்தின் படிமம் அனுமதி என்னவென்று தெரியாது
    - subst:template 2|cc-by-sa-2.0|flickrreview|Attribution-ShareAlike 2.0 இன் கீழான பிலிக்கர் தளத்தின் படிமம்
    - subst:template 2|cc-by-2.0|flickrreview| Attribution 2.0 இன் கிழான பிலிக்கர் தளத்தின் படிமம்

- [பொது உரிமம் / காப்புரிமைச் செய்யப்படவில்லை / கட்டற்ற பயன்பாடு:]
- subst:nld|இப்படிமத்தை யாகூ/கூகுள் தேடலில் கண்டெடுத்தேன்
  - PD-old|ஆக்கியவர் 70 ஆண்டுகளுக்கு முன்னதாகவே இறந்துவிட்டார்- பொது உரிமம்
  - PD-Art|Reproduction of a painting that is in the public domain because of its age
  - PD-US|ஐக்கிய அமெரிக்காவில் 1923க்கு முன்னர் வெளியிடப்பட்டது- பொது உரிமம்
  - PD-USGov|ஐ.அ. கூட்டாட்சி அரசின் வேலை - பொது உரிமம்
  - PD-USGov-NASA|நாசாவின் வேலை - பொது உரிமம்

- [நியாயமான பயன்பாட்டுப் படிமங்கள்]
- Non-free fair use in|கட்டற்ற படிமங்களைப் பெற முடியாது

  - [விளம்பரங்கள்]
    - Movieposter|திரைப்பட விளம்பரம்
    - Politicalposter|அரசியல் விளம்பரம்
    - Non-free promotional|விநியோகத்துக்காக விடப்பட்ட படிமங்கள்

  - [நாணயங்கள்]
    - Non-free currency|நாணயம்

  - [திரைக்காட்சிகள்]
    - Non-free software screenshot| மென்பொருள் திரைக்காட்சி
    - Non-free web screenshot| இணையத்தள திரைக்காட்சி
    - Non-free film screenshot| திரைப்பட திரைக்காட்சி
    - Non-free television screenshot| தொலைக்காட்சி திரைக்காட்சி

  - [அட்டைகள்]
    - DVDcover| டிவிடி இறுவட்டு அட்டை
    - Bookcover| நூல் அட்டை

  - [சின்னங்கள்]
    - Non-free logo|சின்னம்
    - Radiologo|வானொலி சின்னம்
    - Sports-logo|விளையாட்டுச் சின்னம்
    - Non-free school logo|பள்ளி, கல்லூரி, பல்கலைக்கழக சின்னம்

  - [வரலாற்றுச் சிறப்பு]
    - HistoricPhoto|வரலாற்றுச் சிறப்புமிக்க படிமம்

- subst:nld|எனக்கு இதன் அனுமதி என்னவென்று தெரியாது
# தமிழ் ராக் இசை



குரலொலியுடன் கிட்டார், drums, bass ஆகிய இசைக்கருவிகளும் இணைந்து பாட்டு பாடப்படும் பொழுது இதை ராக் இசை வடிவம் எனலாம். வெவ்வேறு ராக் இசைப் பிரிவுகள் organ, piano, mellotron, and synthesizers போன்ற பிற இசைக் கருவிகளையும் பயன்படுத்துகின்றன. ராக் இசை 1940-50 களில் அமெரிக்காவில் தோன்றியது. **தமிழ் ராக் இசை** அமெரிக்க ராக் இசைவடிவத்தின் தமிழ் வடிவம் எனலாம்.  

தமிழில் ராப், பாப் போன்றவை மேற்கத்திய இசைவடிவங்கள் போன்று பரவலான வரவேற்ப்பை பெறவில்லை.  

## பாடல்கள்
- *றோட்டு மேல போறான் ஒரு கேடி* - Metal Rock -
- *ஆட்டிப்பார்* - சாம்பா ராக் - darkkey -

## இவற்றையும் பாக்க
- :en:Rock music
# தமிழ் இசுலாமியப் பாடல்கள்


தமிழில் அல்லாவைப் பற்றியும் இசுலாமி  

## பாடல்கள்
- *உலகம் இறைவனின் சந்தை மடம், இது வருவோரும் போவோரும் தங்குமிடம்.* - E M hanifa
- *இறைவனிடம் கையேந்துங்கள், அவன் இல்லை என்று சொல்லுவதில்லை.* - E M hanifa
- *இறைவா நீயருள்புரிவாய்* -
# மீடியாவிக்கி:Uploadtext/ta-ownwork

**cellspacing="5"**

| This form should be used to upload a work that you created from scratch. **The act of scanning or photocopying someone else's work is *not* considered to be "creative".** Additionally, it is important that your work not incorporate third party clip art unless that clip art is public domain. The image must be completely your creation &ndash; meaning that you took the photograph, painted the painting. | } |
| --- | --- |
|-  
||<big>**Step 1.** Choose an appropriate filename and enter a description.</big>  
|-  
- Change the **destination filename** to something descriptive. *Don't* use default filenames!
- :<span>**Good**:</span> John Doe in 1997.jpg
- :<span>**&nbsp;&nbsp;&nbsp;Bad**:</span> IMG0592.JPG
- Write a clear description for the file you are uploading in the "edit summary" box.
  - **Description:** What is the work of?
  - **Date:** When was the work made, or if you are uploading a photo, when was the photo taken?
  - **Location:** If you are uploading a photo, where was the photo taken?
  - **Other versions:** Optional. List any other versions of this work that have been uploaded (for example, a cropped, brightened, darkened, etc. version of a photo).
  - The "Source" and "Author" fields are automatically filled in for you.
|-  
||<big>**Step 2.** Release your work under a </big>  
|-  
| |  

All user-created images must be released under a free license. For purposes of Wikipedia, "free" does not merely mean that you don't charge for it, but it means that you allow everyone to **use**, **alter**, and **redistribute** your work for any purpose. **This release is not revocable.**  

Wikipedia does not accept images that are licensed for "non-commercial" use, licensed only to Wikipedia, for which permission is required for reuse, or that do not permit derivative works to be created. Part of Wikipedia's mission is to provide freely reusable content and having images encumbered by restrictive licensing schemes runs counter to that mission.  

Some of the license you can choose include:  

- படைப்பாக்கப் பொதுமங்கள் Attribution-ShareAlike (CC-BY-SA) &ndash; This license allows anyone to use the work as long as they credit you and distribute any modifications to the work under the same, similar or a compatible license.

- குனூ தளையறு ஆவண உரிமம் (GFDL) &ndash; This is the same license that you release all of your text contributions to Wikipedia under. It requires that a record of others' changes to the work and a copy of the 3,000-word license be included when distributing printed copies of the work. Any modifications to the work must also be licensed under the GFDL.

- படைப்பாக்கப் பொதுமங்கள் Attribution (CC-BY) &ndash; This license allows anyone to use or modify the work as long as they credit you.

- பொது உரிமைப் பரப்பு &ndash; You give up all rights to the work.

It is recommended that you license your work under both the Creative Commons Attribution-ShareAlike and the GNU Free Documentation License. A list of other licenses that you can choose is available at .  
|}
# தமிழர் மெய்யியல்

தமிழ்ச் சூழலில், மரபில், தமிழ் மொழியில் முதன்மையாக உருவான மெய்யியல் **தமிழர் மெய்யியல்** அல்லது தமிழ் மெய்யியல் ஆகும். இந்த மெய்யியல் தமிழர் எத்தகைய உலகப் பார்வையுடன் அல்லது அணுகுமுறையுடன் உலகை எதிர்நோக்கினார்கள், விளங்கிக் கொண்டார்கள் என்று அறிய உதவுகிறது. தமிழர் மெய்யியலை அறநூற்களில், இலக்கியங்களில் மட்டுமல்லாமல் வாழ்வியலையும் வரலாற்றையும் நோக்கியே புரிந்து கொள்ளமுடியும். யாரும் எக்காலத்துக்கும் ஒரே மெய்யியலை எடுத்தாள்வதில்லை. சூழல் மாறும்பொழுதும், அறிவியல் வளர்ச்சிக்கேற்ற மாதிரியும் மெய்யியல் மாறும். அப்படியே தமிழர் மெய்யியலும் மருவி வந்திருக்கிறது.  

## அக்கறைகள்
- உலகின் தன்மை: இயற்கை, அகம், புறம், அகப்புறம், புறப்புறம்
- வாழ்வின் நோக்கங்கள்/உறுதிப் பொருட்கள்: அன்பு, அறம், பொருள், இன்பம், வீடு
- வாழ்தலில் ஒழுக்கம், பண்பு: அறக் கோட்பாடு, காதல், மானம், வீரம்
- திணைக் கோட்பாடு
- தமிழர் சமூகக் கோட்பாடு
- திராவிட மெய்யியல்
- தமிழ் தேசியம்

## முறையியல்
<pre>  
எப்பொருள் யார்யார்வாய்க் கேட்பினும் அப்பொருள்  
மெய்ப்பொருள் காண்ப தறிவு.  
</pre> திருக்குறள் - 423  

## வரலாறு
### திணைக் கோட்பாடு
*முக்கிய கட்டுரைகள்: திணை விளக்கம், தமிழர் நிலத்திணைகள்*  

### சமய மெய்யியல்கள்
- இயற்கை வழிபாடு
- சிவன், முருகன், மால், கொற்றவை, கண்ணன்
- மறை (வேதம்)
- சமண மெய்யியல்கள் - (தாபதம், ஐம்பூதக்கொள்கை (சாவகம், உலகாயதம்), ஆசீவகம், அருகம் (ஜைனம்), பௌத்தம்)
- சைவ சிந்தாந்தம்
- இசுலாம்
- கிறித்துவம்

### நாட்டார் மரபு
- குலதெய்வம்
- குல காவல் தெய்வம்
- காவல் தெய்வம்
- விருப்ப தெய்வம்

### திராவிடக் கருத்தியல்
திராவிட இயக்கத்தின் தோற்றம் 1891ஆம் ஆண்டளவில் அயோத்தி தாசர் என்பவரால் தொடங்கப்பட்ட திராவிட மகாஜன சபா என்னும் இயக்கத்தில் இருந்து தொடங்குகிறது. சுயமரியாதை இயக்கம் பிற்படுத்தப்பட்ட சாதிகளின் மனித உரிமைகளை நிலைநிறுத்தப் போராடியது. திராவிட இயக்கம் தற்கால தமிழ்நாட்டு சமூகத்தில் பெரும் தாக்கத்தை ஏற்படுத்தியும், தொடர்ந்து செல்வாக்கு செலுத்தியும் வருகிறது. இன்றைய தமிழ்நாட்டின் எழுச்சிக்கு திராவிட கருத்தியல் ஏதுவாக்கியது எனலாம்.  

திராவிட கருத்தியல் பகுத்தறிவு, சமுக நீதி, சமத்துவம், சமூக முன்னேற்றம், பெண்ணுரிமை, நாத்திகம், தமிழ் தேசியம், பொருளாதார மேம்பாடு ஆகிய கொள்கைகளை அடிப்படையாகக் கொண்டது. அதிகாரப் பகிர்வு (சுயநிர்ணய அல்லது விரிவான சுதந்திரங்களை உடைய மாநிலங்கள்), இட ஒதிக்கீடு, நிலச்சீர்திருத்தம், அனைவருக்கும் இலவசக் கல்வி, தொழிற்துறை மேம்பாடு ஆகியவற்றை திராவிட இயக்கம் முன்னெடுத்தது.  

### தலித் இயக்கம்

## தாக்கங்களும் மாற்றங்களும்
தமிழர் மற்றைய சமூகங்களோடு சந்தித்துக்கொண்ட போது தமிழரின் மெய்யியலில் பெரும் மாற்றங்கள் ஏற்பட்டன. பிற திராவிட, வட இந்திய, இஸ்லாமிய, ஐரோப்பியத் தொடர்புகள் தமிழர் மெய்யியலை மாற்றியமைத்திருக்கின்றன. தமிழர் இடப்பெயர்வுகளும் தமிழரை ஆபிரிக்கர், மாலாயர், அமெரிக்க முதற்குடியினர் எனப் பலரோடு அறிமுகம் செய்து தமிழர் மெய்யிலை பாதித்து இருக்கின்றன.  

## ஆய்வு
- அருணன். *தமிழரின் தத்துவ மரபு*. சென்னை: வசந்தம் வெளியீட்டகம்.
- தேவ.பேரின்பன். " தமிழர் தத்துவம்". சென்னை : நியூ செஞ்சுரி புக்ஹவுஸ் பி.லிட்.
- அருண்குமர் மு.சு. " தமிழ் இலக்கியங்களில் பூதவாதச் சிந்தனை மரபு" . பெரியார் பல்கலைக்கழகம் : ஆய்வியல் நிறைஞர் ஆய்வேடு (2009).
# சிக்கல் வழி



-Bornheim]]  
**சிக்கல் வழி** (*labyrinth*) என்பது, கிரேக்கத் தொன்மங்களில் சிக்கல் தன்மை கொண்டதாக அமைக்கப்பட்ட ஒரு அமைப்பைக் குறிக்கும். இது கிரீட்டின் அரசரான மினோசு என்பவருக்காக டேடலசு என்னும் கைவினைஞரால் நோசசு என்னும் இடத்தில் அமைக்கப்பட்டது. இந்த அமைப்பு, அரைப்பகுதி மனித வடிவத்தையும், அரைப்பகுதி காளை வடிவமும் கொண்ட தொன்மப் பிராணியை எவரும் அணுகா வண்ணம் அடைத்து வைக்கப் பயன்பட்டது. ஆனாலும், ஆதென்சின் வீரனான தேசியசு அந்த அமைப்புக்குள் நுழைந்து அப்பிராணியைக் கொன்றான். அவ்வமைப்பைக் கட்டி முடித்த பின்னர் அவ்வமைப்பில் இருந்து தான் மட்டும் தப்பி வெளியேறக்கூடிய வகையில் அதைத் தந்திரமாக அமைத்திருந்தானாம்.  

*சிக்கல் வழி* என்பதும், *புதிர்வழி* (maze) எனப்படுவதும் பொது வழக்கில் பயன்படுத்தப்பட்டாலும், இரண்டு வேறுவேறானவை. புதிர்வழி என்பது, பல்வேறு கிளைவழிகளுடன் கூடிய மிகவும் சிக்கலான ஒரு வழியாகும் (பல்லொழுங்குப் பாதை). ஆனால், சிக்கல் வழி சிக்கலான முறையில் சுற்றிச் சுற்றிச் செல்லுகின்ற ஆனால் கிளைகள் இல்லாத ஒற்றை வழியாகும் (ஓரொழுங்குப் பாதை). இந்த அடிப்படையில் பார்க்கும்போது, *சிக்கல் வழி* உட்செல்வதற்கும் வெளியேறுவதற்கும் குழப்பம் தராத ஒரு அமைப்பு.  

தொடக்ககாலக் கிரீத்திய நாணயங்களில் பல்லொழுங்கு வடிவங்கள் அரிதாகக் காணப்பட்டாலும், கிமு 430 இலிருந்தே ஏழு வரிசைகளில் அமைந்த ஓரொழுங்கு வடிவங்கள் நாணயங்களில் பயன்படுத்தப்பட்டு உள்ளன. தருக்கப்படியும், இலக்கிய விவரங்களில் இருந்தும், கிரேக்கத் தொன்மப் பிராணியான மினோட்டோரை அடைத்துவைத்த அமைப்பு கிளைத்த வழிகளோடு கூடியதாக இருந்த போதும்,. ஓரொழுங்கு வடிவங்களே பின்னர் சிக்கல் வழியைக் குறிப்பதற்காகப் பரவலாகப் பயன்படுத்தப்பட்டன. சிக்கல் தன்மை அதிகரித்தாலும், உரோமர் காலத்தில் இருந்து மறுமலர்ச்சிக் காலம் வரையில் சிக்கல் வழியைக் குறிக்கப் பயன்பட்டவை பெரும்பாலும் ஓரொழுங்கு வடிவங்களே. மறுமலர்ச்சிக் காலத்தில் பூங்காப் புதிர்வழிகள் பிரபலமானபோதே பல்லொழுங்கு வடிவங்கள் மீண்டும் அறிமுகமாயின.  

சிக்கல் வழி வடிவங்கள் அலங்காரமாக மட்பாண்டங்கள், கூடைகள், உடல் ஓவியங்கள், குகை ஓவியங்கள், தேவாலயச் சுவரோவியங்கள் போன்றவற்றில் பயன்படுத்தப்பட்டு உள்ளன. உரோமர் சிக்கல் வழி வடிவங்களைச் சுவர்களிலும், நிலத்திலும் ஓடுகளைப் பயன்படுத்தி உருவாக்கினர். சில இடங்களில் தளங்களில் உருவாக்கப்பட்ட சிக்கல் வழி வடிவங்கள் அவ்வழியில் நடக்கக் கூடிய அளவு பெரியவையாகவும் இருந்தன.
# வார்ப்புரு:பதிவேற்றத்தை மாற்றியமைத்தல் வாக்கெடுப்பு

## பதிவேற்றத்தை மாற்றியமைத்தல் வாக்கெடுப்பு

விக்கிபீடியாவில் படிமங்களைப் பதிவேற்றுவதை எதிர்காலத்தில் என்ற பக்கத்தூடாக செய்யலாம் என பரிந்துரைக்கிறேன். இம்முறை மலையாள, ஆங்கில விக்கிகளிலும் (எனக்கு தெரிந்த வரை) பொதுக்கோப்பகத்திலும் பயன்படுத்தி வருகின்றனர். இப்பக்கத்தின் அமைப்பு வேலைகள் இன்னமும் முடிவடையவில்லை. இதன் போது Local.php யில் மாற்றமொன்று செய்யவேண்டும். இது தொடர்பான பொதுக்கோப்பகத்திலிருந்தான அறிவுரை  
//Some wikis report that the MediaWiki:Licenses message (the list of the licenses in the drop-down box) fails to work properly and always just shows the default. This is bugzilla:11695. To make this work on your wiki, you will need to set this in LocalSettings.php:  
$wgForceUIMsgAsContentMsg = array( 'licenses' );  

That will force it to check for MediaWiki:Licenses/foo and not just use the default. //  
1. இதை செய்வதற்கான அனுமதி வேண்டும். இதை பக்சில்லாவில் பதியும் போது சமூகத்தின் அனுமதியைக் காட்டச் சொல்வார்கள் இதனால் உங்கள் வாக்குகளையும் கருத்துகளையும் ஆங்கிலத்திலும் தமிழிலும் இடவும்.வாக்கிட என்பதை இடவும்.

;வாக்கெடுப்பு ஏன்?  
1. இல் உள்ள ஒன்றை ஒத்த முறையொன்றுக்கு பதிவேற்ற முறையை மாற்றியமைக்க.
1. LOCAL.PHPயில் பின்வரும் மாறியை மாற்றியமைக்க/இணைக்க
$wgForceUIMsgAsContentMsg = array( 'licenses' );  
;Why is this vote?  
1. I propose that the file uploading system to be changed to a systen similar to used in commons and in English wikipedia. Mock-up is at .
1. I propose that the $wgForceUIMsgAsContentMsg variable in Tamil wikipedia's LOCAL.PHP to be changed as
$wgForceUIMsgAsContentMsg = array( 'licenses' );  

முன்மொழிந்தவர்/Proposer  
1. Terrance <sup>\பேச்சு</sup> 03:11, 18 ஏப்ரல் 2008 (UTC)
- ஆதரவு/Support
  - முழுமையும் தமிழ்ப் படுத்திய பின் நடைமுறைப்படுத்தலாம்.--Kanags <sup>\பேச்சு</sup> 08:04, 18 ஏப்ரல் 2008 (UTC)
  - 

- எதிர்ப்பு/Oppose
  - 
  - 

- நடுநிலை/Neutral
  - 
  -
# மர்தினிக்கு


**மர்தினிக்கு** கரிபியக் கடலில் அமைந்துள்ள 1,128 சதுர கிலோமீட்டர் பரப்பளவைக் கொண்ட ஒரு தீவாகும். இது பிரான்சின் கடல் கடந்த திணைக்களமாகும். ஏனைய கடல் கடந்த திணைக்களங்களைப் போலவே மர்தினிக்கும் பிரான்சின் 26 வட்டாரங்களில் ஒன்றும் குடியரசின் ஒன்றினைக்கப்பட்ட ஒரு அங்கமுமாகும். பிரான்சின் ஒரு அங்காமான படியால் மர்தினிக்கு ஐரோப்பிய ஒன்றியத்தின் ஒரு பகுதியாகும், மேலும் இங்கு ஐரோ நாணயம் புழக்கத்தில் உள்ளது. அதிகாரபூர்வ மொழி பிரெஞ்சு மொழியாகும் எனினும் பெரும்பான்மையான மக்கள் அட்லாண்டிக் சோரே மொழியை பேசுகின்றனர்.créole .
# மயோட்டே


**மயோட்டே** அல்லது அதிகாரபட்சமாக **மயோட்டே திணைக்கள் கூட்டமைப்பு** (பிரெஞ்சு: *Collectivité départementale de Mayotte*) பிரான்சின் கடல் கடந்த கூட்டமைப்பு ஆகும். இக்கூட்டமைப்பு கிரண்டே-டெரே (அல்லது மவோரே) என்ற முக்கிய தீவையும் பெடீடே-டெரே (அல்லது பமன்சி, Pamanzi) என்ற சிறிய தீவையும் இவ்விரண்டுத் தீவுகளை அண்டிய பல சிறிய தீவெச்சங்களையும் கொண்டுள்ளது.  

மொசாம்பிக் கால்வாயின் வட எல்லையில் பெருங்கடலில் வட மடகசுகாருக்கும் வட மொசாம்பிக்குக்கும் இடையே அமைந்துள்ளது. இக்கூட்டமைப்பு புவியியல் சார்பாக நோக்குகையில் கொமொரோசு தீவுக்குழுமத்தில் அமைந்துள்ளது எனினும் 1970களிலிருந்து அரசியல் சார்பாக தனி அமைப்பாக நிழவிவருகின்றது. இக்கூட்டமைப்பு உள்ளூர் பெயரான **மவோரே** எனவும் அழைக்கப்படுவதுண்டு முக்கியமாக கொமொரொசு ஒன்றியத்துடன் மயோட்டையை இணைக்க கோறுகின்றவர்கள் இவ்வாறு அழைப்பது கூடுதலாக காணப்படுகிறது.
# ஆல் கோர்



**ஆல்பர்ட் ஆர்னல்ட் "ஆல்" கோர்** (*Albert Arnold "Al" Gore*, பிறப்பு மார்ச் 31, 1948) முன்னாள் அமெரிக்க ஐக்கிய அமெரிக்காவின் துணைக் குடியரசுத் தலைவரும் குடியரசுத் தலைவர் தேர்தலில் ஒரு வேட்பாளரும் ஆவார். 1993 முதல் 2001 வரை பில் கிளின்டன் பதவியிலிருக்கும்பொழுது இவர் துணைத் தலைவராக பணி புரிந்தார்..  
2000 ஆம் ஆண்டு நடைபெற்ற அமெரிக்காவின் குடியரசுத் தலைவர் தேர்தலில் மக்களாட்சிக் கட்சி வேட்பாளராக கோர் போட்டியிட்டார். இதில் 543,895 வாக்குகள் வித்தியாசத்தில் வாக்குகளைப் பெற்ற போதிலும், குடியரசுக் கட்சியின் வேட்பாளர் ஜார்ஜ் புஷ்ஷிடம் கோர் தோல்வியடைந்தார்.  

2001 ஆம் ஆண்டு துணைக் குடியரசுத் தலைவர் பதவி முடிவடைந்த பிறகும், கோர் ஒரு எழுத்தாளராகவும் சுற்றுச்சூழல் ஆர்வலராகவும் முக்கியத்துவம் பெற்றார். மேலும் காலநிலை மாற்ற செயல்பாட்டில் தான் ஆற்றிய பணிகளுக்காக 2007ல் பருவநிலை மாற்றத்துக்கான பன்னாட்டு அரசுக் குழுவுடன் சேர்ந்து நோபல் அமைதி பரிசை வெற்றிபெற்றார்..
# படிமம்:Annaipoopathi.gif


## அன்னை பூபதி பற்றிய நியாயமான பயன்பாடு
The image linked here is claimed to be used under fair use as:  
1. it is a historically significant photo of a famous individual;
1. the photo is only being used for informational purposes
--Kanags <sup>\பேச்சு</sup> 13:28, 18 ஏப்ரல் 2008 (UTC)
# ஆரியபட்டா (செயற்கைக்கோள்)

:*இக்கட்டுரை இந்தியாவின் முதலாவது செயற்கைக்கோ பற்றியது. இதே பெயருடைய வானியலாளர் பற்றி அறிய ஆரியபட்டா கட்டுரையைப் பார்க்க*.  

**ஆரியபட்டா** (*Aryabhata*) என்பது இந்தியாவின் முதலாவது செயற்கைக்கோள் ஆகும். இப்பெயர் புகழ்பெற்ற இந்திய வானியலாளரான ஆரியபட்டா என்பவரின் நினைவாக இச்செய்மதிக்கு சூட்டப்பட்டது. இச்செயற்கைக்கோள் சோவியத் ஒன்றியத்தால் 1975, ஏப்ரல் 19 இல் *கப்புஸ்டீன் யார்* என்ற இடத்தில் இருந்து *கொஸ்மொஸ்-3எம்* என்ற ஏவுகலன் மூலம் செலுத்தப்பட்டது. ஆரியபட்டா இந்திய விண்வெளி ஆய்வு நிறுவனத்தினால் வானியல் ஆய்வுகளை மேற்கொள்ளுவதற்காக அமைக்கப்பட்டது. பூமியின் காற்று மண்டலத்தில் இது பெப்ரவரி 11, 1992 இல் மீளவும் வந்தது.  

இச்செயற்கைக்கோள் உருவாக்கத்திற்கென சுமார் ஐந்து கோடி ரூபாய் செலவிடப்பட்டது. இதனை உருவாக்க  
250 பொறியாளர்கள் 26 மாதங்கள் உழைத்தனர். இச்செயற்கைக் கோள் பூமியிலிருந்து சுமார் 695 கி.மீ.உயரத்தில் அமையுமாறு ஏவப்பட்டது. இது உலகை ஒருமுறை சுற்றிவர 96.6 நிமிடங்கள் எடுத்துக் கொண்டது. ஒரு நாளைக்கு 15 சுற்றுக்கள் வீதம் உலகைச் சுற்றி வந்தது. இதன் சராசரி வேகம் விநாடிக்கு 8 கி.மீ. ஆகும். இதன் இயக்கம் ஆறு மாதங்கள் மட்டுமே.
# விக்கிப்பீடியா:முதற்பக்கக் கட்டுரைகள்/ஏப்ரல் 20, 2008



இயற்பியலில், **முறுக்கு விசை** (திருப்புத்திறன் என்றும் சிலசமயம் அறியப்படும், அஃதாவது ஒரு விசையின் திருப்புத்திறன்) என்பதை **கோண விசை** அல்லது **வளைவு விசை** என்றும் வருனிக்கலாம். அஃதாவது, ஒரு பொருளின் சுழற்சி இயக்கத்தை மாற்றவல்ல விசை (விசை அல்லது நேர்விசை என்பது ஒரு பொருளின் நேரியல் இயக்கத்தை மாற்றவல்லது என்பதை ஒத்த ஒரு கருத்துரு).  

இஃது, நேர்விசை மற்றும் ஒரு ஆரத்தின் (நெறிமப்) பெருக்கல் என வரையறுக்கப்படும். முறுக்கு விசையின் S.I அலகு நியூட்டன்.மீட்டர் (N.m) ஆகும். முறுக்கு விசை *τ*(டவ்) என்ற கிரேக்க எழுத்தால் குறிக்கப்படுகிறது.  

---

பிறந்த வீடு]]  
**எட்டயபுரம்** இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் இருக்கும் ஒரு பேரூராட்சி ஆகும். மகாகவி சுப்பிரமணிய பாரதி பிறந்த ஊர் என்பதால் பலராலும் அறியப்படும். சங்கீத மும்மூர்த்திகளுள் ஒருவரான முத்துசாமி தீட்சிதர் தன்னுடைய கடைசி நாட்களை பாளையக்காரர் எட்டப்பன் ஆதரவில் இங்கு கழித்தார். தவிர உமறுப் புலவரும் இங்கு வாழ்ந்திருக்கிறார்.
# கொழும்புத் திட்டம்

**கொழும்புத் திட்டம்** (*Colombo Plan*) என்பது ஆசியா-பசிபிக் பகுதிகளில் உள்ள உறுப்பு நாடுகளின் பொருளாதார மற்றும் சமூக வளர்ச்சிக்கு உதவும் வகையில் அவ்வவ் நாட்டு அரசுகளின் கூட்டுறவினால் உருவாக்கப்பட்ட ஒரு பன்னாட்டு அமைப்பாகும்.  

ஜனவரி 1950 இல் இலங்கையின் தலைநகர் கொழும்பில் இடம்பெற்ற பொதுநலவாய நாடுகளின் வெளியுறவு அமைச்சர்களின் மாநாட்டில் இத்திட்டம் தொடங்கப்பட்டது. ஆசியா-பசிபிக் பிராந்தியத்தில் மக்களின் வாழ்க்கை நிலையை மேம்படுத்துவதற்கான திட்டங்களிப் பரிந்துரைக்க ஒரு ஆலோசனை சபை இம்மாநாட்டில் ஏற்படுத்தப்பட்டது. ஆரம்பத்தில் ஆறாண்டுகளில் முடிவடையும் திட்டமாகவே இவ்வமைப்பூ உருவாக்கப்பட்டாலும் பின்னர் பல தடவைகள் நீடிக்கப்பட்டு 1980 முதல் ஒரு நிரந்தர அமைப்பாக செயல்பட்டு வருகிறது. இதன் தலைமையகம் கொழும்பில் உள்ளது.  

ஆரம்பத்தில் 7 உறுப்பு நாடுகளுடன் தொடங்கப்பட்ட இவ்வமைப்பில் தற்போது 27 நாடுகள் அங்கம் வகிக்கின்றன.  

## தற்போதையை உறுப்பு நாடுகள்

1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1. 
1.
# மொன்செராட்


**மொன்செராட்** (*Montserrat*) கரிபிய கடலில் அமைந்துள்ள சிறிய அண்டிலிசு தீவுச் சங்கிலியின் ஒரு பாகமான காற்றெதிர் தீவுகளில் அமைந்துள்ள பிரித்தானிய கடல்கடந்த மண்டலமாகும். இத்தீவு 11 கி.மீ. (7 மைல்) அகலத்தையும் 16 கி.மீ. (10 மைல்) நீளத்தையும் கொண்டுள்ளதோடு இங்கு நீளமான கடற்கரையும் காணப்படுகிறது. 1493 ஆம் ஆண்டு புது உலகு நோக்கிய தனது இரண்டாம் பயணத்தின் போது கிரிஸ்டோபர் கொலம்பஸ் இத்தீவுகளுக்கு சுபெயினிலுள்ள மொன்செராட் மலையின் பெயரை இத்தீவுக்கு இட்டார். அயர்லாந்துக் கடற்கரைப்பகுதிகளை ஒத்திருப்பதாலும், ஐரியர்கள் இங்கே வந்து குடியேரியமையாலும் மொன்செராட் பரவலாக * கரிபியத்தின் பைம்மணி* என அழைக்கப்படுவதுண்டு.  

ஜூலை 18, 1995 இல் முன்னதாக உறங்கு எரிமலையான சௌபியரே எரிமலை வெடித்துச் சிதறியதன் காரணமாக ‎மொன்செராட்டின் தலைநகரம் பிளை மௌத் அழிக்கப்பட்ட்துடன் மண்டலத்தின் மக்கற்தொகையின் மூன்றில் இரண்டுப்பகுதியினர் தீவை விட்டு வெளியேற வேண்டி ஏற்பட்டது. ஒப்பளவில் குறைந்த அளவுள்ள வெடிப்புகள் இன்னமும் தொடர்ந்த வண்ணமுள்ளன. சேதங்கள் பிளைமௌத்த்துக்க் அண்மிய பகுதிகளுக்கு மட்டுப்படுத்தப்பட்டுள்ளன. எரிமலையின் குவிமாடத்தின் அளவி பெரிதாகி உள்ளபடியால் விலக்கப்பட்ட வட்டாரமொன்று தீவின் தென்பகுதியில் ஏற்படுத்தப்பட்டுள்ளது. 2005 ஆம் ஆண்டு புதிய விமான நிலையமொன்று தீவின் வட பகுதியில் அமைக்கப்பட்டு இயங்கி வருகின்றது.
# நெதர்லாந்து அண்டிலிசு


**நெதர்லாந்து அண்டிலிசு** (*Netherlands Antilles*) முன்னதாக **நெதர்லாந்து மேற்கிந்திய தீவுகள்** அல்லது **டச்சு அண்டிலிசு/மேற்கிந்தியத்தீவுகள்** கரிபியக் கடலில் சிறிய அண்டிலிசுவில் அமைந்துள்ள நெதர்லாந்து இராச்சியத்தின் முன்னாள் சுயாட்சிப் பகுதியாகும். 2010 ஆம் ஆண்டில் இது கலைக்கப்பட்டிருந்தாலும், இத்தீவுகள் தொடர்ந்து நெதர்லாந்து இராச்சியத்தின் கீழ் வேறு சட்டபூர்வ நிலையில் இருந்து வருகிறது. தற்போது இவை டச்சு கரிபியன் தீவுகள் என அழைக்கப்படுகின்றன.  

இம்மண்டலத்தில் இரண்டு தீவுக்குழுமங்கள் காணப்படுகின்றன: குராசோ, பொனைரே தீவுகள் வெனிசுலா கரைக்கு அப்பாலும் செயிண்ட் எசுடேசசு (Sint Eustatius), சபா (Saba),செயிண்ட் மார்டென் (Sint Maarten) தீவுகள் கன்னித் தீவுகளுக்கு தென்கிழக்கிலும் அமைந்துள்ளன. இம்மண்டலத்தின் பொருளாதாரம் உல்லாசப்பிரயாணக் கைத்தொழிலில் தங்கியுள்ளது. நெதர்லாந்து அண்டிலிசுவின் 5 தீவுகளும் ஒன்றுபட்ட அரசியல் அமைப்பாக இல்லாமால் நெதர்லாந்து இராச்சியத்துள் தனித்தனி மண்டலங்களாக பிரிக்கப்படவுள்ளன.  

## மூலம்
# பக்திப் பாடல்கள்


இந்து சமயப் பாடல்கள் **பக்திப் பாடல்கள்** எனப்படும். முருகன், அம்மன், ஐயனார், சிவன், கண்ணன், மதுரைசாமி என பல இந்துக்கடவுள்களை முன்வைத்து இந்தப் பாடல்கள் பாடப்படும்.  

## பாடல்கள்
- *காட்டில் வாழும் மீசைகாரா, வேட்டை ஆட வருவாயா* -
- *மதுரை வீரன் வாரானாம்*
- *என்ன கவி பாடினாலும் உந்தன் உள்ளம் இரங்கவில்லை* - அனுரா சிரிராம் -
- *குறை ஒன்றும் இல்லை கண்ணா* - சுபலஸ்மி -
- *அரியது கேட்கின் வரிவடி வேலோய்* -
# அரகோனைட்டு



**அரகோனைட்டு** என்பது கால்சியம் கார்போனேட்டு (calcium carbonate), CaCO<sub>3</sub> என்னும் வேதிப்பொருளின் பல்லுருக்களில் பொதுவாகக் காணப்படும் இரண்டு வகைகளில் ஒன்றாகும். மற்ற பொதுவான வடிவம் கால்சைட்டு (calcite) என்னும் கனிமம். அரகோனைட்டின் படிக வடிவம் கால்சைட்டின் படிக வடிவத்தில் இருந்து வேறுபட்டது. அரகோனைட்டு பருமச்செவ்வக வடிவில் இருக்கும். 470 °C வெப்பநிலையில் அரகோனைட்டானது கால்சைட்டாக மாறும். அரகோனைட்டு குச்சிகுச்சியான வடிவிலோ நார்போன்ற வடிவிலோ இருக்கலாம். அல்லது ""இரும்புப்பூ" (*flos-ferri*) என்று அழைக்கப்படும் கிளைக்கும் ஸ்ட்டால்க்டைட் (stalactite) என்னும் வடிவிலும் காணப்படுகின்றது. கார்த்தினியத்தில் உள்ள இரும்புச் சுரங்கங்களில் காணப்படுவதால் இப்பெயர் பெற்றது. எசுப்பானியத்தில் (ஸ்பெயினில்) குவாடலாஃகரா (Guadalajara) மாநிலத்தில் உள்ள *மொலினா டி அரகோன்* (Molina de Aragón ) என்னும் இடத்தில் இருந்து கிடைப்பதால், அரகோனைட்டு என்று பெயர் பெற்றது. சுலோவாக்கியா நாட்டில் ஓச்டின்சக்கா அரகோனைட்டு குகை (Ochtinská Aragonite Cave) உள்ளது. பகாமா நாட்டில் கடலடியில் ஓலைட் அரகோனைட்டு படிவுகள் நிறைய உள்ளன.  

அரகோனைட்டு இயல்பாக கிளிஞ்சல் உயிரிகள் (மெல்லுடலிகள்), முத்துச்சிப்பி போன்ற வற்றில் புறக்கூட்டில் உருவாகின்றன. இவை உயிர்வேதியல் வினைகளால் உருவாகுவதால் இதன் வடிவங்கள் உயிர்கரிமமல்லாத வேதியியல் அரகோனைட்டு வடிவில் இருந்து மாறுபட்டன. சில மெல்லுடலிகளில் முழு சிப்பியுமே அரகோனைட்டாக இருக்கும், சிலவற்றில் அரகோனைட்டு, கால்சைட்டாகிய இரண்டு கனிமங்களும் இருக்கும்.  

அரகோனைட்டு வெப்பவியக்கவியலின் படி சீர்தரமான வெப்ப அழுத்தநிலைகளில் நிலைபெறாத வேதிப்பொருள் வடிவம். இது பத்து முதல் நூறு மில்லியன் ஆண்டுகள் கணக்களவில் (10<sup>7</sup> to 10<sup>8</sup> ) கால்சைட்டாக மாறும்.  

O சிவப்பு நிறத்தில் உள்ளது. கால்சியம் Ca நீல நிறத்திலும், கரிமம் C கறுப்பு நிறத்திலும் காட்டப்பட்டுள்ளது. கார்போனேட்டு குழு கறுப்பு முக்கோணமாகக் காட்டப்பட்டுளது.]]
# சான் டியேகோ



**சான் டியேகோ** (*San Diego*) அமெரிக்காவின் கலிபோர்னியா மாநிலத்தில் ஒரு முக்கியமான நகரம் ஆகும். இந்நகரம் ஐக்கிய அமெரிக்காவின் எட்டாவது பெரிய நகரமாகும். அமெரிக்காவில் வாழ்வதற்கு ஏற்ற நகரங்களில் இந்நகரமும் ஒன்றாகும்.  

## மக்கள்
இந்நகரில் வாழ்பவர்களில் எசுப்பானியர்கள், இந்தியர்கள், ஆப்பிரிக்கர்கள், சீனர்கள் என பலவிதமான இனக்குழுக்களாக வாழ்கின்றனர். 2010ஆம் ஆண்டின் கணக்கின்படி இந்நகரின் மக்கட்தொகை 1,307,402 ஆகும்.  

## பொருளாதாரம்
சான் டியேகோ பொருளாதாரத்தின் முக்கிய பகுதிகளாக இருப்பவை பாதுகாப்புத் துறை, பொருள்கள் உற்பத்தி செய்தல் மற்றும் சுற்றுலா துறைகள். இங்கிருக்கும் கடற்கரைகள் பிரபலமானவை. அமெரிக்க தேசிய பூங்கா இந்நகரின் அருகில் உள்ளது.
# டபிள்யூ. இ. பி. டுபோய்ஸ்


**வில்லியம் எடுவர்ட் பர்க்கார்ட் டுபோய்ஸ்** (*William Edward Burghardt Du Bois*) அல்லது **டபிள்யூ.இ.பி. டுபோய்ஸ்** (*W.E.B. Du Bois*) (பிறப்பு பெப்ரவரி 23, 1868, இறப்பு ஆகஸ்ட் 27, 1963) ஆப்பிரிக்க அமெரிக்க சமூக உரிமை இயக்கத்தில் ஒரு முயற்சியாளரும் பல்கலைக்கழக ஆசிரியரும் ஆவார். ஹார்வர்ட் பல்கலைக்கழகத்திலிருந்து Ph.D. பெற்றவர்களில் முதலாம் ஆப்பிரிக்க அமெரிக்கர் ஆவார். 1909ல் முன்னாள் அட்லான்டா பல்கலைக்கழகத்தில் ஆசிரியராக இருக்கும்பொழுது நிறப்பட்டவர்கள் முன்னேற்றத்துக்கு தேசிய சங்கத்தை ஆரம்பித்தார்.
# படிமம்:Naacplogo.png

## சுருக்கம்
Taken from english wikipedia  

Description  

NAACP logo  
Source  

http://www.naacp.org/home/index.htm  
Article  

National Association for the Advancement of Colored People  
Portion used  

full  
Low resolution?  

yes  
Purpose of use  

the logo is only being used for informational purposes; its inclusion in the article adds significantly to the article because it is the primary means of identifying the subject of this article  
Replaceable?  

no. No non-copyright version is available, by definition  
Other information (optional variable, can be out)  
## அனுமதி:
# என்.ஏ.ஏ.சி.பி.



**நிறப்பட்டவர்கள் முன்னேற்றத்துக்கான தேசிய சங்கம்** (National Association for the Advancement of Colored People), குறுக்க எழுத்து **என்.ஏ.ஏ.சி.பி.** (N.A.A.C.P.) ஐக்கிய அமெரிக்காவின் மிக பழைமையானதும் வலிமையானதுமான சிறுபான்மைச் சமூக உரிமை சங்கங்களில் ஒன்றாகும். டபிள்யூ.இ.பி. டுபோய்ஸ், இன்னும் இரண்டு ஆபிரிக்க அமெரிக்கர்கள், மூன்று வெள்ளை அமெரிக்கர்கள், ஒரு யூதர் ஆகியோர் பெப்ரவரி 12, 1909 ஆபிரிக்க அமெரிக்க சமூக உரிமை முன்னேற்றத்துக்காக இந்த சங்கத்தை உருவாக்கினார்கள்.  

இச்சங்கம் நிறம் படி ஒதுக்குச்செயலை நிறுத்த முயற்சிகளை மேற்கொண்டது. 1920கள், 1930களில் நீதிமன்றம் வழியால் இச்சங்கம் ஆபிரிக்க-அமெரிக்கர்களுக்கு எதிராக இருந்த பல சட்டங்களை செல்லாததாக ஆக்கியுள்ளது. ஆப்பிரிக்க அமெரிக்க இனத்தவர்களை சட்டத்துக்குப் புறம்பாகத் தூக்கிலிடும் (Lynching) வழக்கத்துக்கு எதிராகவும், நிறப்பிரிக்கைக்கு எதிராகவும் போராடி பல அவற்றை சட்டபடி குற்றங்களாக்குவதில் வெற்றி கண்டது.  

இன்று இந்த சங்கத்தின் அடித்தளம் பால்ட்டிமோர், மேரிலன்டில் அமைந்துள்ளது.
# பன்றிகள் விரிகுடா படையெடுப்பு



1961 **பன்றிகள் விரிகுடா படையெடுப்பு** (*Bay of Pigs Invasion*) என்பது கியூபாவினால் நாடுகடத்தப்பட்ட இராணுவத்தினரால் கியூபா மீது மேற்கொள்ளப்பட்ட ஒரு தோல்வியடைந்த தாக்குதலைக் குறிக்கும். இப்படையெடுப்பு பிடெல் காஸ்ட்ரோவின் அரசைக் கவிழ்ப்பதற்காக ஜோன் எஃப். கென்னடி அதிபராக வந்தவுடன் ஐக்கிய அமெரிக்காவினால் திட்டமிடப்பட்டு அவர்களின் நிதிப் பங்களிப்பினால் மேற்கொள்ளப்பட்டது. இத்தாக்குதலை அடுத்து கியூபா-அமெரிக்க உறவுகள் மோசமாகப் பாதிக்கப்பட்டது.  

இத்தாக்குதலை நடத்தியவர்கள் தென்மேற்கு கியூபாவின் பன்றிகள் விரிகுடாவில் தரையிறங்கியமையினால் இது "பன்றிகள் விரிகுடா படையெடுப்பு" என அழைக்கப்படுகிறது.  

## முற்றுகை
ஏப்ரல் 15, 1961, காலையில் மூன்று சிறியரக விமானங்கள் அண்டோனியோ மக்கேயோ விமானநிலையம், மற்றும் முக்கிய தளங்கள் மீது குண்டுகளை வீசின. தீவு முழுமையும் 48 மணிநேரத்துக்கு விமானத் தாக்குதல் நடத்தத் திட்டமிடப்பட்டிருந்தது. ஆனாலும் திட்டமிட்டபடி வான் தாக்குதல் நடத்தப்படவில்லை. காஸ்ட்ரோவின் வான்படைத் தளங்களைத் தாக்கும் இரண்டாவது திட்டம் இடைநிறுத்தப்பட்டது.  

ஏப்ரல் 17 இல் 1,511 பேரை ஏற்றிக் கொண்டு நான்கு கப்பல்கள் கியூபாவின் பிக்ஸ் விரிகுடாவில் இறங்கின. இவற்றுடன் சிஐஏயின் இரண்டு கப்பல்கள் தாக்குதல்களுக்குத் தேவையான இராணுவத் தளபாடங்களை ஏற்றி வந்தன. இந்த சிறிய படையினர் உள்ளூர் மக்களின் ஆதரவுடன் ஹவானாவுக்குள் புகுவதற்குத் திட்டமிட்டிருந்தனர். இந்த முற்றுகையினால் காஸ்ட்ரோவுக்கு எதிராக மக்கள் அணி திரள்வார்கள் என சிஐஏ எதிர்பார்த்திருந்தது. ஆனாலும், முற்றுகை தொடங்க முன்னரே உள்ளூர் அமெரிக்க ஆதரவாளர்கள் பலரை சிறைகளில் அடைத்தது காஸ்ட்ரோ அரசு,.  

சோவியத் ஒன்றியத்தின் கனரக பீரங்கிகள் கியூபா இராணுவத்தினரால் பாவிக்கப்பட்டன..  

வான் தாக்குதலின் போது 10 கியூபா எதிராளிகளும், நான்கு அமெரிக்க விமானிகளும், 6 கியூபா விமானிகளும் இறந்தனர். ஏப்ரல் 21 இல் தாக்குதல் நிறைவடைந்தபோது 68 கியூபா நாடுகடத்தப்பட்டவர்கள் கொல்லப்பட்டனர். மீதியானவர்கள் அனைவரும் கைப்பற்றப்பட்டனர். கைப்பற்றப்பட்ட 1,209 பேர்கள் மீதான விசாரணைகள் உடனேயே ஆரம்பிக்கப்பட்டு சிலர் தூக்கிலிடப்பட்டனர். மீதமானோர் 30 ஆண்டுகள் வரையில் சிறைத்தண்டனை பெற்றனர். ஐக்கிய அமெரிக்காவுடன் 20 மாதங்கள் நடத்தப்பட்ட பேச்சுவார்த்தையின் பின்னர் இவர்கள் விடுவிக்கப்பட்டு நாடுகடத்தப்பட்டனர். பதிலுக்கு கியூபா $53 மில்லியன் பெறுமதியான உணவு மற்றும் மருந்து வகைகளைப் பெற்றுக் கொண்டது.